জন হল্ট
জন কেনেথ কনস্ট্যান্টাইন হল্ট (ইংরেজি: John Holt; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন জে. কে. হল্ট জুনিয়র নামে পরিচিত জন হল্ট। দলে তিনি মূলতঃ ব্যাটসম্যান হিসেবে খেলতেন।